b'\n_START_ARTICLE_\nEfecte Mozart\n_START_PARAGRAPH_\nEs denomina "efecte Mozart" a la s\xc3\xa8rie de suposats beneficis que produeix el fet d\'escoltar la m\xc3\xbasica composta per Wolfgang Amadeus Mozart. Aquest efecte \xc2\xabcontinua sent objecte de recerca, sense cap pronunciaci\xc3\xb3 ferma o definitiva que reivindiqui o rebutgi la teoria en q\xc3\xbcesti\xc3\xb3\xc2\xbb. No significa que aquest efecte afecti en la forma de veure la perspectiva de la m\xc3\xbasica.\n_START_SECTION_\nEl llibre que va donar origen al terme\n_START_PARAGRAPH_\nEn 1991, l\'otorinolaring\xc3\xb2leg\xc2\xa0i investigador Alfred A. Tomatis va publicar el llibre Pourquoi Mozart basat en el seu M\xc3\xa8tode Tomatis, i en el qual feia servir m\xc3\xbasica durant les sessions de ter\xc3\xa0pia amb els seus pacients, afirmant que la m\xc3\xbasica de Mozart ajudava en el proc\xc3\xa9s i que podia guarir casos de depressi\xc3\xb3. El seu m\xc3\xa8tode, desenvolupat a mitjan segle\xc2\xa0xx, pretenia estimular l\'o\xc3\xafda i el sistema nervi\xc3\xb3s per integrar aspectes sobre el desenvolupament i comportament hum\xc3\xa0.\n_START_SECTION_\nL\'estudi que va investigar l\'efecte\n_START_PARAGRAPH_\nEl 1993, la psic\xc3\xb2loga Francesa Rauscher et al. de la Universitat de Calif\xc3\xb2rnia van descriure en un article, \xc2\xabMusic and Spatial Task Performance\xc2\xbb, publicat en la revista Nature,  que l\'exposici\xc3\xb3 de 36 estudiants durant 10 minuts a la sonata per a dos pianos en re major KV 448/375a (al cat\xc3\xa0leg K\xc3\xb6chel) tenia efectes positius en les proves de raonament espai temporal. Aquest efecte durava uns 10 minuts._NEWLINE_L\'estudi es va realitzar sobre tres grups de 36 alumnes d\'institut en cada grup. Mentre un grup escoltava a l\'obra citada, un segon grup escoltava a instruccions de relaxaci\xc3\xb3 dissenyades per reduir la pressi\xc3\xb3 arterial. Un tercer grup va romandre en silenci. Al cap de deu minuts, van haver de completar una s\xc3\xa8rie de tasques, incloent-hi proves de raonament segons Stanford-Binet i proves de doblegar i tallar paper. Els investigadors van trobar que els alumnes que havien escoltat a Mozart van obtenir puntuacions m\xc3\xa9s altes que els alumnes dels altres grups.\n_START_SECTION_\nImpacte cultural i al mercat\n_START_PARAGRAPH_\nPoc despr\xc3\xa9s, un article en The New York Times va afirmar que els \xc2\xabinvestigadors [Rauscher i Shaw] havien determinat que escoltar a Mozart realment et fa m\xc3\xa9s llest\xc2\xbb. Entre les diferents iniciatives posteriors basades en la recerca sobre l\'efecte Mozart, tant la ind\xc3\xbastria musical com algunes escoles privades ho va utilitzar com una eina de m\xc3\xa0rqueting, i el 1998 el governador de Ge\xc3\xb2rgia va regalar un casette o un CD de m\xc3\xbasica cl\xc3\xa0ssica a cada mare primerenca que don\xc3\xa9s a llum en l\'estat. El mateix succeeix a Dakota del Sud, Texas, i Tennessee. Un altre regal semblant, a totes les mares, fa l\'Acad\xc3\xa8mia Nacional Americana de les Arts i Ci\xc3\xa8ncies. I una recent llei de Florida obliga que tots els nens amb edats inferiors a cinc anys escoltin en els seus col\xc2\xb7legis 30 minuts diaris de m\xc3\xbasica cl\xc3\xa0ssica. Un dels investigadors del projecte original va comentar: \xc2\xabNo crec que faci mal. Jo dono suport a que els nens siguin exposats a experi\xc3\xa8ncies culturals meravelloses. Per\xc3\xb2 crec que els diners podria ser millor invertit als programes d\'educaci\xc3\xb3 musical.\xc2\xbb[cita\xc2\xa0_NEWLINE_Frances Rauscher, la investigadora i professora de psicologia de la Universitat de Wisconsin-Oshkosh, que va realitzar el primer estudi experimental en 1993 es mostra molesta amb el grau d\'explotaci\xc3\xb3 comercial de l\'efecte Mozart i l\'orientaci\xc3\xb3 lucrativa que se li va donar a les seves recerques. En totes les seves confer\xc3\xa8ncies deixa clar que no existeix evid\xc3\xa8ncia cient\xc3\xadfica que en escoltar algun tipus de m\xc3\xbasica s\'incrementi la intel\xc2\xb7lig\xc3\xa8ncia._NEWLINE_De fet, una recerca realitzada en 2010 pels cient\xc3\xadfics Jacob Pietschnig, Voracek Martin i Anton K. Formen de l\'Institut de Recerca B\xc3\xa0sica Psicol\xc3\xb2gica de la Universitat de Viena, i publicada en la prestigiosa revista Intelligence, revela que les sonates de Mozart s\xc3\xb3n agradables per a l\'o\xc3\xafda, per\xc3\xb2 la creen\xc3\xa7a que potencia la intel\xc2\xb7lig\xc3\xa8ncia dels nens \xc3\xa9s falsa._NEWLINE_L\'an\xc3\xa0lisi estad\xc3\xadstica de tota la literatura de recerca disponible de 39 estudis amb m\xc3\xa9s de 3000 voluntaris en aquesta mat\xc3\xa8ria no va trobar canvis significatius en les seves habilitats cognitives. Aquest estudi mostra que el sol fet d\'escoltar m\xc3\xbasica de Mozart no permet observar millores en les facultats dels subjectes de la recerca. Aix\xc3\xad van mostrar que l\'efecte Mozart en la intel\xc2\xb7lig\xc3\xa8ncia no \xc3\xa9s m\xc3\xa9s que una de les moltes "llegendes urbanes" de la psicologia popular: "Recomano a tots que escoltin m\xc3\xbasica de Mozart, per\xc3\xb2 no es pot satisfer l\'expectativa que d\'aquesta manera s\'aconsegueixi un augment de la capacitat cognitiva", va explicar Jakob Pietschnig, un dels autors de l\'estudi._NEWLINE_Si b\xc3\xa9 la m\xc3\xbasica harm\xc3\xb2nica, mel\xc3\xb2dica i r\xc3\xadtmica de diversos compositors realitzen gaireb\xc3\xa9 el mateix treball que Mozart, aquest autor \xc3\xa9s especial, explica Tomatis en el seu llibre Per qu\xc3\xa8 Mozart, ja que els ritmes i freq\xc3\xbc\xc3\xa8ncies que usa \xe2\x80\x9cdonen una sensaci\xc3\xb3 de llibertat i rectitud que ens permet respirar,  pensar i reflexionar amb facilitat\xe2\x80\x9d, acreix el nostre potencial creatiu d\'una manera m\xc3\xa9s natural, ens regala una \xe2\x80\x9csensaci\xc3\xb3 de seguretat permanent\xe2\x80\x9d... El miracle de Mozart \xc3\xa9s \xe2\x80\x9cCol\xc2\xb7locar a l\'\xc3\xa9sser hum\xc3\xa0 a l\'un\xc3\xadson amb l\'harmonia universal\xe2\x80\x9d.\n_START_SECTION_\nEstudis cient\xc3\xadfics sobre l\'efecte Mozart\n_START_PARAGRAPH_\nEn 2001, la revista Journal of The Royal Society of Medicine va publicar una recapitulaci\xc3\xb3 respecte a l\'efecte Mozart realitzat pel Dr. J. S. Jenkins, on afirma que efecte Mozart existeix, per\xc3\xb2 cal delimitar-ho i estudiar-ho amb m\xc3\xa9s profunditat. Entre les seves conclusions, afirma que quan hi ha una millora en els rendiments, aquesta \xc3\xa9s petita i l\'efecte no va m\xc3\xa9s enll\xc3\xa0 d\'uns 12 minuts. Tampoc afecta la intel\xc2\xb7lig\xc3\xa8ncia en general. No obstant aix\xc3\xb2, afirma que hi ha efectes beneficiosos en persones amb epil\xc3\xa8psia, per\xc3\xb2 que els resultats no s\xc3\xb3n espec\xc3\xadfics a les composicions de Mozart i que no existeixen criteris musicals definits._NEWLINE_En 2003, la revista Nature va publicar una recerca de la Universitat de Calif\xc3\xb2rnia que refor\xc3\xa7ava la idea concloent que solament deu minuts d\'una sonata per a piano de Mozart bastaven per millorar el nostre raonament espacial._NEWLINE_En 2007 un informe publicat pel ministeri alemany de recerca, del que es va fer ress\xc3\xb2 Nature, i una an\xc3\xa0lisi possiblement de tota la literatura cient\xc3\xadfica relacionada amb m\xc3\xbasica i intel\xc2\xb7lig\xc3\xa8ncia, conclou que \xc2\xabescoltar passivament la m\xc3\xbasica de Mozart \xe2\x80\x94o qualsevol altre tipus de m\xc3\xbasica del grat d\'un\xe2\x80\x94 no fa a una persona m\xc3\xa9s intel\xc2\xb7ligent. Per\xc3\xb2 altres estudis haurien de ser realitzats per comprovar si l\'audici\xc3\xb3 de m\xc3\xbasica podria incrementar a llarg termini el coeficient intel\xc2\xb7lectual d\'un nen...\xc2\xbb._NEWLINE_Al maig de 2010 un equip de cient\xc3\xadfics de la Universitat de Viena va comprovar la influ\xc3\xa8ncia de la m\xc3\xbasica de Mozart en 3000 persones, i els resultats no van registrar cap increment en la intel\xc2\xb7lig\xc3\xa8ncia dels subjectes que havien estat sotmesos a l\'experiment._NEWLINE_En 2013, el bi\xc3\xb2leg Nicholas Spitzer de la Universitat de Calif\xc3\xb2rnia va q\xc3\xbcestionar l\'exist\xc3\xa8ncia de l\'efecte Mozart a partir de les seves interpretacions d\'un estudi que va dir que no es mostrava cap efecte en l\'activitat o capacitat cerebral per escoltar m\xc3\xbasica de Mozart.\n_START_SECTION_\nEfectes en els episodis epil\xc3\xa8ptics\n_START_PARAGRAPH_\nEn un estudi sobre l\'efecte Mozart en l\'activitat epileptiforme, publicat en 1998, Hughes et al. van mostrar amb l\'electroencefalografia (EEG) que va haver-hi una disminuci\xc3\xb3 significativa en 23 de 29 pacients d\'aquesta activitat amb la sonata KV 448/375a._NEWLINE_En un altre estudi sobre els episodis epil\xc3\xa8ptics, se li va fer que escolt\xc3\xa9s la sonata KV 448/375a de Mozart durant 10 minuts cada hora a una nena de vuit anys que sofria episodis epil\xc3\xa8ptics, concretament de la s\xc3\xadndrome de Lennox-Gastaut, durant el temps diari que estava desperta. El nombre d\'episodis es va reduir des de nou episodis en les primeres quatre hores a un episodi en les quatre hores seg\xc3\xbcents. Aix\xc3\xad mateix, la durada dels episodis es va reduir de 317 segons a 178. L\'endem\xc3\xa0, solament va tenir dos episodis en 7 hores i mitja.'